सामग्री: मालदीवचे राष्ट्राध्यक्ष इब्राहिम सोली

23 सप्टेंबरच्या अध्यक्षीय निवडणुकीत विजयी झालेले सोली यांचा हा पहिलाच परदेश दौरा आहे. चीनप्रति ओढा असलेले तत्कालीन अध्यक्ष अब्दुल्ला यामीन यांचा पराभव करून इब्राहिम सोली अध्यक्षपदी निवडून आले आहेत. 

17 नोव्हेंबरला मालेमध्ये झालेल्या शपथविधी सोहळ्याला भारताचे पंतप्रधान नरेंद्र मोदी यांनी उपस्थिती लावली होती. यानंतरच सोली यांच्या भारत दौऱ्याची घोषणा करण्यात आली. 

सोली यांचा विजय हा भारत आणि मालदीव यांच्यातील संबंध दृढ करण्याची एक संधी असल्याचं भारत सरकारला वाटतं. 

27 नोव्हेंबरला मालदीवचे परराष्ट्र मंत्री अब्दुल्ला शाहीद यांनी NDTV या न्यूज चॅनलला दिलेल्या प्रतिक्रियेत म्हटलं होतं, "राष्ट्राध्यक्ष इब्राहिम सोली पुढच्या महिन्यात 17 डिसेंबरला भारत दौऱ्यावर येणार आहेत. तो त्यांचा पहिलाच परदेश दौरा असणार आहे. यावरूनच मालदीवचं सरकार भारताला किती महत्त्व देत आहे, हे स्पष्ट होतं."

ही भेट महत्त्वाची का?

सोली यांच्या पूर्वसुरींचा चीनकडे असलेल्या ओढ्यामुळे भारत आणि मालदीव या दोन देशांतले संबंध गेली काही वर्षं ताणले होते. 

यामीन यांच्या काळात भारत-मालदीव संबंधात मोठ्या प्रमाणावर कटुता आली होती. भारतीयांसाठी वर्क व्हिसावर लावलेले निर्बंध ते चीनसोबत केलेला मुक्त व्यापार करार, यासारख्या अनेक निर्णयांमुळे तणाव वाढला होता. 

भारत-मालदीव संबंधांमध्ये चीनची भूमिका महत्त्वाची आहे.

यामीन यांनी याच वर्षी फेब्रुवारी महिन्यात मालदिवमध्ये 45 दिवसांसाठी आणीबाणी घोषित केली होती. या निर्णयाचा भारताने निषेध केला होता. 

यामीन यांच्या कार्यकाळात परस्पर सहकार्याला खीळ बसली होती. नवीन सरकार स्थापन झाल्याने हे संबंध पुन्हा नव्याने प्रस्थापित करता येईल, अशी आशा भारताला आहे. 

दोन्ही बाजूंच्या अपेक्षा काय?

पूर्वीच्या सरकारमुळे रखडलेले प्रकल्प पूर्ण करण्याची संधी म्हणून मालदीव या दौऱ्याकडे बघतोय, असं 'द वायर' या वेबसाईटवर 12 डिसेंबरला म्हटलं आहे.  

दौऱ्यादरम्यान ज्या करारांवर स्वाक्षऱ्या करण्यात येणार आहेत, त्यावर सध्या वाटाघाटी सुरू आहेत. 

पंतप्रधान नरेंद्र मोदी आणि मालदीवचे राष्ट्राध्यक्ष इब्राहिम सोली

सोली यांच्या दौऱ्यादरम्यान भारत मालदीवला जवळपास 700 दशलक्ष डॉलर्सची आर्थिक मदत देण्याची घोषणा करेल, अशी शक्यता आहे. ही भारताने मालदीवला आतापर्यंत दिलेल्या आर्थिक मदतीपैकी सर्वांत मोठी असेल....\nमागील सामग्री खालीलप्रमाणे सारांशित केली जाऊ शकते:
17 डिसेंबरला मालदीवचे राष्ट्राध्यक्ष इब्राहिम सोली भारत भेटीवर येत आहेत. मालदीवचं 'इंडिया फर्स्ट' धोरण आणि द्विपक्षीय संबंध अधिक दृढ करण्याच्या दृष्टीने या दौऱ्याचं आयोजन करण्यात आलं आहे.